**COVID-19 Fogyatékosjogi Monitorozás**

A világ, beleértve az Ön országát is, óriási kihívásokkal néz szembe napjainkban a COVID-19 következtében. Annak érdekében, hogy elősegítsük a fogyatékossággal élő személyekre gyakorolt ezen kihívások megértésének globális követlkezményeit, kezdeményezésünk információgyűjtésre vállalkozik azzal kapcsolatosan, hogy az államok miként reagálnak a veszélyhelyzetre a fogyatékossággal élő személyeket érintően.

Dainius Pūras, az ENSZ egészséghez való joggal foglalkozó különleges jelentéstevője támogatja a kezdeményezést, kiemelve:

A COVID-19 járvány, illetve az államok által hozott vészhelyzeti intézkedések szerte a világon komoly aggályokat vetnek fel a fogyatékossággal élő személyekkel, és kiváltképpen a szociális intézményekben elhelyezett fogyatékossággal élő személyekkel összefüggésben. A virus megállítása érdekében bevezetett intézkedések nyomán fennáll a veszélye annak, hogy ezeknek a személyeknek az alapvető emberi jogai súlyosan sérülnek. Ilyen helyzetben, amikor az egyébként is zárt intézményekben további korlátozásokat vezetnek be, egyre égetőbb a szükség a független monitoring biztosítására.

Annak érdekében, hogy biztosítsuk a fogyatékossággal élő személyek veleszületett emberi méltóságának tiszteletben tartását világszerte a járvány idején, kérjük, [töltse ki az alábbi kérdőívet](https://www.covid-drm.org/hu/monitor) lehetőség szerint két héten belül. Mivel Ön, illetve szervezete olyan különleges helyzetben van, hogy betekintést nyújtson az Ön országában kialakult helyzetbe, ezért ez a kezdeményezés nem végezhető el Ön nélkül! Ezért tisztelettel kérjük Önt, fordítson 15 percet arra, hogy válaszoljon a kérdéseinkre.

Felhívjuk szíves figyelmét arra, hogy a kérdőív végén választhat, hogy névtelenül kívánja-e beadni a válaszokat, vagy megadja-e elérhetőségeit. Felhívjuk a figyelmét, hogy a felmérés résztvevőinek személyazonosságát bizalmasan kezeljük és Ön minden esetben anoním marad. Annak érdekében, hogy elősegítsük a jelen helyzet globális megértését, minden választ publikussá teszünk a [www.covid-drm.org](http://www.covid-drm.org) weboldalon.

Amennyiben kérdése lenne a kérdőívvel kapcsolatban, vagy a *COVID-19 Fogyatékosságjogi Monitorozás* kezdeményezéshez kapcsolódóan, keresse kollégáinkat angol, francia vagy spanyol nyelven a monitoring@covid-drm. org email címen.

Köszönjük!

A koordináló csoport:

Validity Alapítvány

European Network on Independent Living

International Disability Alliance

Disability Rights International

Centre for Human Rights, University of Pretoria

International Disability and Development Consortium